یانوارین ۲۸-ده گؤرکملی سنتشناس، پوبلیسیست، ژورنالیست انور بؤروسویون وفات ائتمهسی ایله باغلی آجی خبر آذربایجانین حدودلاریندان دا کنارا چاتدی. بیر قدیم دوستو و فرقهچی یولداشیمیزی ایتیردیک، روحو شاد، خاطرهسی عزیز اولسون. بو سارسینتیلی خبردن آذربایجان دموکرات فرقهسینین مختلف اؤلکهلرده مسکونلاشان آوروپا کومیتهسینین عضولری ده اوزونتو کئچیردی.
انور بیله یولداشلیغیمیز ۱۹۹۲-جی ایلدهن باشلامیشدی. “گونئی آذربایجان” ژورنالینین رحمت لیک سید آغا عین اللهی و باشقا دیرلی یولداشلارلا بیرلیکده عرصهیه گلمهسینده دایم بیلیک و باجاریغینی اسیرگمهدی. دوستلوق و مسلکداشلیغیمیز سونادک داوام ائتدی. استعدادلی ژورنالیست، صمیمی و مبارز انسان کیمی قلبلرده یاشایاجاق. انور بؤروسویون عزیز خاطرهسی همیشه بیزیمله قالاجاقدیر. مرحومون عائله عضولرینه، مسلکداشلارینا و یاخینلارینا درین حزن له باش ساغلیغی وئریریک.
آذربایجان دموکرات فرقهسینین آوروپا کومیتهسی
azb_Arab azb_Arab azb_Arab